Muwanga yategeezezza nti waliwo ebintu Buganda byetasobola kukola nga yeetengeredde mu kiseera kino nga tennafuna Federo.
Yagambye nti Buganda olw’obutaba na Federo terina nkola nnuhhaamu ya kusolooza ssente za kweyimirizaawo kuba ne mu bajeti y’eggwanga Buganda terina.
Agamba nti okussaawo amateeka gaayo ng’ekola ya Kyapa mu ngalo kiyinza okuba ekizibu okugitambuza.
Eyali omubaka wa Lubaga South, John Ken Lukyamuzi yategeezezza nti enkola ya ‘Kyapa mu ngalo’ yeetaaga kukwata mpola nga bwe bagyekkaanya.
N’agamba nti abantu abasobola okufuna ebyapa babifune ng’enkola yeetaaga obutapapirwa.
Ng’asituuse okwogera, Twaha Kawaase yasoose kubuuza bantu oba baagala okuwulira ku by’ekyapa mu ngalo kwe kumusaba abyogereko.
Yasoose kusoma duwa nga tannayogera n’atandika na kulumba bannabyabufuzi be yagambye nti bwe bamala okufuna bye beetaaga okuva ewa Ssaabasajja nga batandika okwogera ebirala.
Yabadde mu kusoma dduwa y’omugenzi Yusuf Nsubuga Nsambu eyaliko omumyuka wa Katikkiro wa Buganda e Mabanda mu Butambala nga yasikiddwa Isma Nsambu.
Supreme Mufti Sheikh Kasule Ndirangwa yayogedde ku mugenzi Nsambu ng’omuntu eyali ayagala eddiini ye nga wa mazima n’ategeeza nti abantu batono olwaleero abafananya Nsambu, n’akubiriza abantu okufuna amazima n’obwesigwa.
Omulangira Khalifan Lukanga Kakungulu yakiikiridde mukulu we Omulangira Kasim Nakibinge.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn